CELEX: 62017CA0088
Language: sk
Date: 2018-07-11 00:00:00
Title: Vec C-88/17: Rozsudok Súdneho dvora (tretia komora) z 11. júla 2018 (návrh na začatie prejudiciálneho konania, ktorý podal Korkein oikeus – Fínsko) – Zurich Insurance PLC, Metso Minerals Oy/Abnormal Load Services (International) Limited (Návrh na začatie prejudiciálneho konania — Spolupráca v občianskych a obchodných veciach — Nariadenie (ES) č. 44/2001 — Súdna právomoc — Článok 5 bod 1 písm. b) druhá zarážka — Právomoc súdu v mieste zmluvného plnenia — Miesto poskytovania služieb — Zmluva o preprave tovaru z jedného členského štátu do druhého — Preprava pozostávajúca z viacerých etáp s použitím rôznych dopravných prostriedkov)

10.9.2018   
            
            
               SK
            
            
               Úradný vestník Európskej únie
            
            
               C 319/8
            
         
      Rozsudok Súdneho dvora (tretia komora) z 11. júla 2018 (návrh na začatie prejudiciálneho konania, ktorý podal Korkein oikeus – Fínsko) – Zurich Insurance PLC, Metso Minerals Oy/Abnormal Load Services (International) Limited
      (Vec C-88/17) (1)
      
      ((Návrh na začatie prejudiciálneho konania - Spolupráca v občianskych a obchodných veciach - Nariadenie (ES) č. 44/2001 - Súdna právomoc - Článok 5 bod 1 písm. b) druhá zarážka - Právomoc súdu v mieste zmluvného plnenia - Miesto poskytovania služieb - Zmluva o preprave tovaru z jedného členského štátu do druhého - Preprava pozostávajúca z viacerých etáp s použitím rôznych dopravných prostriedkov))
      (2018/C 319/09)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Korkein oikeus
      
         Účastníci konania pred vnútroštátnym súdom
      
      
         Žalobkyňa: Zurich Insurance PLC, Metso Minerals Oy
      
         Žalovaná: Abnormal Load Services (International) Limited
      
         Výrok rozsudku
      
      Článok 5 bod 1 písm. b) druhá zarážka nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že v rámci zmluvy o preprave tovaru z jedného členského štátu do druhého, vykonávanej vo viacerých etapách, s prekládkami a s použitím rôznych dopravných prostriedkov, o akú ide vo veci samej, sú miestami poskytnutia prepravnej služby v zmysle tohto ustanovenia tak miesto odoslania tovaru, ako aj miesto jeho dodania.
      
         (1)  Ú. v. EÚ C 112, 10.4.2017.